Film dhokumèntèr Alien Worlds nyetusaké hipotèsis yèn planèt sing bisa nunjang kauripan mbok mewana ngorbit Proxima Centauri utawa lintang katé abang liyané. Kanggo ana ing zona layak huni Proxima Centauri, sawijining planèt kudu ana adohé 0.023–0.054 SA saka lintang kasebut, lan duwé periodhe orbital suwéné 3,6–14 dina.[52] Planèt sing ngorbit ing zona kasebut bakal kakunci sacara pasang surut, saéngga ing langit planèt kasebut Proxima Centauri ora akèh ngalami pagerakan. Mula awan bakal terus lumaku ing salah siji sisih permukaan, lan suwaliké wengi ora bakal rampung ing sisih permukaan sing liyané. Nanging, anané atmosfèr bisa nyaluraké ènèrgi saka permukaan sing disinari déning lintang menyang permukaan planèt liyané.[18]